Los asistentes al espectáculu van ver sobre l’escenariu una puerta “que separta al públicu y actor, per una banda, d’una minoría invisible y pudiente, pela otra”, amestando’l trabayu d’actor col teatru de marionetes. Esta ‘Puerta de la Bona Vida’ ye u llega Xuan tres toda una vida trabayando. Mientres espera a qu’ésta s’abra, cuenta al públicu los detalles d’esa vida, “enllena aventures y socedíos maravillosos: alcuentros con magos, con bisarmes y mesmo con diaños”. Unes histories de les que siempre sal bien por cuenta de nun tener mieu a nada y a confiar n’él, “que son los valores que la obra fai tresmitir a la reciella”, esplica Cellero. “¿Va consiguir Xuan Soldáu pasar la Puerta que ta separtando a una minoría de la mayoría del pueblu? El final, ablucante, supón un cantu a la esperanza y al enfotu creador de la infancia”, añade l’actor, qu’apunta que la historia de ‘Xuan Soldáu’ ta enfocada pa neños y neñes, pero que tamién tien chisgos p’adultos pola so denuncia social.
#000003
A la Gueta los Sueños
#000012